{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":13,"n_cols":6,"rows_kept":13,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopunama Pravilnika o športskom i rekreacijskom ribolovu na moru "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Nikica Kraljević","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU","Poštovani,\n\nU potpunosti se slažem sa komentarom KLUBA ŠPORTSKOG RIBOLOVA NA MORU \"PUČ\" – POMER a posebice sa napomenom o dozvoli korištenja umjetne rasvjete:\n\nIz navedenih razloga molimo Vas da u Pravilniku o športskom i rekreacijskom ribolovu na moru (NN122/17) u članku 3. st.4 alineja 3 dodate mogućnost upotrebe plinskog ferala jačine 400 candela te da dozvolite upotrebu LED žarulje jačine 30 W i žarulje s žarnom niti jačine 100W. Predloženo povećanje je ono koje se proteklih godina koristilo u praksi i pokazalo se dostatnim te kao dobra zamjena za plinski feral.\n\nLijep pozdrav,\nNikica"]
[2,"KLUB ŠPORTSKOG RIBOLOVA NA MORU \"PUČ\" - POMER","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU","Zamolba za izmjenu Pravilnika o športskom i rekreacijskom ribolovu na moru \n(NN 122/17 ,čl. 3. st.4 alineja 3)\n\nPoštovani,\nIako naš podnesak za izmjenu Pravilnika nije u razmatranju, molimo vas da ipak obratite pažnju na njega budući je rok za davanje primjedbi na cijeli prijedlog Pravilnika bio izuzetno kratak (svega 3 dana) a nama je od velike važnosti, stoga ćemo vam dolje priloženi tekst dostaviti  putem e-maila i redovnom poštom.\nPrimjedba:\nprimjenom novog Pravilnika o športskom i rekreacijskom ribolovu na moru, nekoliko naših članova koji aktivno koriste umjetnu rasvjetu tijekom cijele godine za lov ostima, skrenulo nam je pažnju na propust i strože ograničenje za jačinu svjetla koje se u praksi pokazalo nedostatno. Naime, u članku 3. st.4 alineja 3 koja glasi:\n„– uz upotrebu umjetne rasvjete (feral), odnosno jedno rasvjetno tijelo jačine do najviše 40 W za žarulju sa žarnom niti, 30 W za halogenu žarulju i 10 W za LED žarulju po plovilu, isključivo kod ribolova ostima ili povrazima s kukom za lov glavonožaca“\nizostavljena je mogućnost upotrebe plinskog ferala jačine 400 kandela. Plinski feral se još uvijek koristi, te kao dio tradicije   svakako bi ga trebalo uključiti u pravilnik. Kod pretvaranja jačine svjetla iz kandela u wate smatramo da je uzet previše strog kriterij te je 400 kandela zamijenjeno s 40 W žarulje s žarnom niti što je omjer 1: 10, a za led žarulju je omjer 1:40. Usporedbe radi, u gospodarskom ribolovu pretvaranje se izvršilo na način da su kandele izjednačene s watima kod žarulja s žarnom niti što je omjer 1:1, dok je za štedne žarulje uzet omjer 1:4. Svjesni smo činjenice da sportski ribolov mora imati stroža ograničenja i ne može se uspoređivati s gospodarskim ribolovom, međutim u ovom slučaju molimo Vas da na barem malo ublažite naš hendikep s umjetnom rasvjetom. Napominjemo da je korištenje umjetne rasvjete u sportskom ribolovu za ulov glavonožaca ograničeno na svega 5 zimskih mjeseci, a da je kod lova s ostima zabranjena upotreba motora i ugrađenog stakla, što uz ograničenje ulova na 5 kg i obavezu obilježavanja ulova  ne ostavlja mogućnost za zlouporabu ukoliko se dozvoli nešto jača umjetna rasvjeta.\nIz navedenih razloga molimo Vas da u  Pravilniku o športskom i rekreacijskom ribolovu na moru (NN122/17) u članku 3. st.4 alineja 3 dodate mogućnost upotrebe plinskog ferala jačine 400 candela te da dozvolite upotrebu LED žarulje jačine 30 W i žarulje s žarnom niti jačine 100W. Predloženo povećanje je ono koje se proteklih godina koristilo u praksi i  pokazalo se dostatnim te kao dobra zamjena za plinski feral. \nU nadi pozitivnog rješavanja i što skorije izmjene Pravilnika unaprijed zahvaljujemo.\nS poštovanjem,"]
[3,"Dinko Đomlija","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU","Hvala ministarstvu za ispravak pogreške u relativno razumnom roku... Podržavam..."]
[4,"VINSENT PETEH ZOVIĆ","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU","Odluku o uvođenju polugodišnje dozvole za sportski ribolov pozdravljam, i neka se uvede. Samo zašto su cijene za polugodišnje i godišnje dozvole ISTE?  Ne bi li bilo u redu da je polugodišnja dozvola jeftinija, ipak traje 6 mjeseci, a ne 12.\nAko su godišnje 500 kn, neka polugodišnje budu u cijenovonom rangu od 250-300 kn za punoljetne osobe do 65. godina starosti.   Isto tako i za ostale dobne skupine."]
[5,"zlatko mahulja","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU","Poštovani, daleko od toga da sam za nered, ali mene zanima kada će netko u ovih mojih 70 godina u onoj ili ovoj zemlji shvatiti da \"guljenje kože narodu\" može ići do neke granice. Nakon toga narod počinje razmišljati na koji način izbjeći \"guljenje\" pa ne plaća ništa, šverca se,iznalazi sve moguće samo da ništa ne plati. Zar nije pametnije (nije upitno da je) stvar popularizirati pa vidjeti na lukobranima i sličnim mjestima stotine i tisuće štapova kako \"love\" (a niš ne ulove) ali se druže, pričaju, i lijepo im je  nego ovako ? Drugi su to već davno(ali jako davno) shvatili pa se plaćaju nekakve simbolične naknade (naročito su smiješne naaknade za jedan dan . ma kome može pasti to na pamet da netko kupi štap i sve ostalo za jedan dan ?) i onda potencijalni \"ribari\"\noboružani svime i svačime (koje su kupili, platili PDV) odlaze u lov (a ne ulove ništa jer more nije ribarnica na koju se \"ide po ribe\" nego je i za znalce problem uloviti. Oni koji to rade da bi zaradili i onako rade i raditi će splatili ili se švercali i vi im možete staviti soli na rep s ovo malo patrola koje imate (jer više košta gorivo nego globe onih što ste ulovili)\nOstavite narod i turiste da uživaju i stavite neke simbolične naknade a ne 9 Eura za dan (ma gdje tu ima pameti ?) i vidjet ćete efekt. Ne zarađuje se na dozvolama već na svemu ostalom, ali, kome govoriti.....\nS poštovanjem uz pozdrav\nZ.Mahulja"]
[6,"Robert Smolec","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU,\nČlanak 1.","Riječ: \"koji\" iza broja \"4.\" zamijeniti riječju: \"koja.\""]
[7,"Robert Smolec","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU,\nČlanak 2.","U točkama 7. i 14. riječi: \"i poluotoku Pelješac\" zamijeniti riječima: \"ili poluotoku Pelješcu\"."]
[8,"ANTON PREKALJ","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU,\nČlanak 2.","Ukoliko se prodaju dozvole u trajanju od 180 dana nema više smisla ograničavati prodaju godišnjih dozvola do 01.03. tekuće godine. (ako sam dobro shvatio smisao prodaje dozvola do 01.03. tekuće godine, to je da iako teoretski stranci mogu kupiti godišnju dozvolu, to u naravi ne naprave jer uglavnom ne dolaze tu do 01.03.)\nAko se ipak prodaju, neka budu skuplje od godišnjih."]
[9,"Jere Bilan","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU,\nČlanak 3.","Podržavam izmjene zakona u cilju omogućavanja kupovine dozvole za 6 mjeseci. Za to postoji dobar razlog: nije omogućeno kvalitetno informiranje građana na način da ste zakupili medijski prostor u dnevnim novinama gdje bi objavili tu važnu izmjenu zakona ili poslali e mail svima onima koji kupuju dozvole elektronskim putem. Naime, pri popunjavanju obrasca za elektronsku dozvolu, morali smo dati osobne podatke, a među njima i e mail adresu. Pa zašto je niste iskoristili, ako je već imate, ta nas na taj način niste pravovremeno obavijestili? Smatram da država treba imati veći senzibilitet za građane, te ih na odgovarajući način obavijestiti o ovim važnim stvarima za život. Ovo je nama, ljudima koji žive tradicionalnim načinom, uz more, prevažna stvar da bi država informiranje građana prepustila slučaju. Jedina zamjerka je ta da bi ova dozvola mogla biti niže cijene."]
[10,"ANTON PREKALJ","PRAVILNIK O IZMJENI I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU,\nČlanak 3.","Zar se ove izmjene i dopune ovog Pravilnika odnosa samo na 2018. godinu ?\nAko da ... čemu ? Zar netko treba dozvolu ?"]